जेसी की अगली एल्बम में दर्द-भरे गीत  
23-वर्षीय जेसी अपनी नई एल्बम में अपने किरदार का गहरा पक्ष उभारना चाहती हैं, और अपने संघर्ष को जाहिर करना चाहती हैं, जो उन्होंने लोकप्रियता पाने से पहले किया।
ब्रिटिश गायिका जेसी जे कहती हैं कि उनकी अगली एल्बम के गीतों के बोल और भी दर्द भरे होंगे। 23-वर्षीय जेसी अपनी नई एल्बम में अपने किरदार का गहरा पक्ष उभारना चाहती हैं। वह इस एल्बम में अपने उस संघर्ष को जाहिर करना चाहती हैं, जो उन्होंने लोकप्रियता पाने से पहले किया।
	बकौल जेसी, "मेरी अगली एल्बम के गीतों में और भी ज्यादा दर्द होगा। सात साल पहले जब मैंने अपने रिकॉर्ड के लिए अनुबंध किया था, तब मेरी स्थिति बहुत खराब थी और मुझे डर था कि मैं कभी भी उससे नहीं उबर पाऊंगी, इसीलिए मैंने ये गीत लिखे हैं, यह इन गीतों के जरिये मेरी उस दर्द से उबरने की कोशिश है।"